شەفەق نیوز/ یەک کەس کوشیا و سێیان زەخمدار بوین، مناڵیگ
هاناویان، ئمڕوو سێشەممە، لەوەر تەقینەوی ماتۆرسکڵیگ لەناوچەی حمر لە خوەرهەڵات شار
حەسەکە.
پەیامنێر ئاژانس شەفەق نیوز لە حەسەکە وت: لە نزیک ساعەت١٠ی
شەوەکی ماتۆرسکڵیگ لە ناوچەی حمر لە خوەرهەڵات شار حەسەکە لەبان ریەگە وەرەو ناوچەی
هۆل تەقیەو.
پەیامنێرەگە دیاری کرد ک هاووڵاتی (حەسەن عەلی محمد، ٣٦ ساڵان)
گیانی لەدەسدا، و سێیان تر مناڵیگ هاناویان لەو تەقینەوە زەخمدار بوین.
هێزەیل ئاسایش چواردەور شوین تەقینەوەگە گردن، و دەسکردنە
لێکۆڵینەوە لە رووداوەگە ک مەزەنە کریەێد شانەیل ریخریاگ داعش لەپشتی بوون.
